CELEX: 62008TN0488
Language: el
Date: 2008-11-14 00:00:00
Title: Υπόθεση T-488/08: Προσφυγή της 14ης Νοεμβρίου 2008 — Galileo International Technology κατά ΓΕΕΑ — GALILEO SISTEMAS Y SERVICIOS (GSS GALILEO SISTEMAS Y SERVICIOS)

24.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/32
            
         Προσφυγή της 14ης Νοεμβρίου 2008 — Galileo International Technology κατά ΓΕΕΑ — GALILEO SISTEMAS Y SERVICIOS (GSS GALILEO SISTEMAS Y SERVICIOS)
   (Υπόθεση T-488/08)
   (2009/C 19/61)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Galileo International Technology LLC (Bridgetown, Barbados) (εκπρόσωποι: S. Maynicz, barrister, K. Gilbert και M. Blair, solicitors)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Galileo Sistemas y Servicios, SL (Tres Cantos, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 28ης Αυγούστου 2008 στην υπόθεση R 403/2006-4, και
            
         
               —
            
            
               να καταδικάσει το καθού και την αντίδικο ενώπιον του τμήματος προσφυγών στα δικαστικά έξοδα, περιλαμβανομένων και των δικαστικών εξόδων της προσφεύγουσας.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το εικονιστικό σήμα «GSS GALILEO SISTEMAS Y SERVICIOS» για προϊόντα και υπηρεσίες των κλάσεων 9 και 38
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Το καταχωρισμένο με αριθ. 170 167 κοινοτικό λεκτικό σήμα «GALILEO» για προϊόντα και υπηρεσίες των κλάσεων 9, 39, 41 και 42· το καταχωρισμένο με αριθ. 2 157 501 κοινοτικό λεκτικό σήμα «GALILEO» για προϊόντα και υπηρεσίες των κλάσεων 9, 16, 35, 38, 39, 41 και 42· το καταχωρισμένο με αριθ. 516 799 κοινοτικό εικονιστικό σήμα «powered by Galileo» για προϊόντα και υπηρεσίες των κλάσεων 9, 16, 35, 38, 39, 41 και 42· το καταχωρισμένο με αριθ. 330 084 κοινοτικό εικονιστικό σήμα «GALILEO INTERNATIONAL» για προϊόντα και υπηρεσίες των κλάσεων 9, 39, 41 και 42· το καταχωρισμένο με αριθ. 2 159 069 κοινοτικό εικονιστικό σήμα «GALILEO INTERNATIONAL» για προϊόντα και υπηρεσίες των κλάσεων 9, 16, 35, 38, 39, 41 και 42· τα προγενέστερα σήματα που προστατεύονται σε διάφορα κράτη μέλη, ήτοι ένα μη καταχωρισμένο σήμα, μια εμπορική επωνυμία και ένα σημείο, που χρησιμοποιήθηκαν στο εμπόριο για τα συγκεκριμένα προϊόντα και υπηρεσίες.
   
      Απόφαση του τμήματος ανακοπών: Αποδοχή της ανακοπής κατά των προσβαλλόμενων προϊόντων και υπηρεσιών
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94 του Συμβουλίου για τον λόγο ότι: i) το τμήμα προσφυγών δεν εκτίμησε σφαιρικώς το οικείο κοινοτικό σήμα σε σχέση με τα αμιγώς λεκτικά σήματα «GALILEO»· ii) το τμήμα προσφυγών δεν εκτίμησε ορθώς το οικείο κοινοτικό σήμα σε σχέση με τα προγενέστερα σύνθετα σήματα που περιέχουν τον όρο «GALILEO»· και iii) το τμήμα προσφυγών διέπραξε σφάλμα εκτιμήσεως της ομοιότητας των προϊόντων· παράβαση του άρθρου 63, παράγραφος 2, του κανονισμού 40/94 του Συμβουλίου διότι το τμήμα προσφυγών δεν παρέπεμψε την υπόθεση στο τμήμα ανακοπών για τη συνέχεια δυνάμει του άρθρου 8, παράγραφοι 4 και 5, του κανονισμού 40/94 του Συμβουλίου.